Այն, որ Սահմանադրությամբ տնտեսությանը վերաբերող ուղղակի նորմերը քիչ են, արտառոց ոչինչ չկա` Սահմանդրությունը պետք է ընդամենը սահմանի տնտեսական հարաբերությունների հիմնական սկզբունքը, որը ժամանակակից աշխարհում տնտեսական մրցակցությունն է: Գործող Սահմանադրությունը այդ հարցը լուծում է: Այլ խնդիր է, որ այդ դրույթը Հայաստանում խիստ մեծ վերապահումներով է իրականացվում: Հիմա տեսնենք, թե ինչպես է լուծվում այս հարցը բարեփոխվելիք տարբերակով: Այստեղ նույն հոդվածը ձեւակերպված է այսպես. «Հայաստանի Հանրապետությունում ճանաչվում եւ պաշտպանվում է սեփականության իրավունքը: Հայաստանի Հանրապետությունում երաշխավորվում է տնտեսական գործունեության ազատությունն ու ազատ տնտեսական մրցակցությունը»: